**Hankook publică al 12-lea raport anual ESG (de mediu, social și de guvernanță) pentru 2020/21 și lansează un nou comitet ESG în cadrul companiei**

**Noul raport ESG (de mediu, social și de guvernanță) al Hankook reflectă eforturile de gestionare a sustenabilității și realizările companiei în raport cu opt factori ESG cheie. Ediția 2020/21 este cea de-a 12-a, primul raport ESG fiind publicat în 2010. În plus, a fost înființat un comitet ESG pentru a consolida în continuare managementul sustenabilității.**

***Seoul, Coreea / Neu-Isenburg, Germania, 8 septembrie 2021*** – Noul raport ESG al Hankook pentru 2020/21 include activități și realizări privind managementul sustenabil al companiei în ceea ce privește guvernarea responsabilă, managementul integrat al mediului, răspunsul la schimbările climatice, implicarea în comunitate și dezvoltarea comunității, transparență și etică de afaceri, crearea de valoare pentru angajați, managementul sănătății și securității angajaților și parteneriate cu câștig de ambele părți în lanțul de aprovizionare. O atenție suplimentară se pune pe obiectivele fixate până în anul 2030 și pe strategiile recent lansatului comitet ESG în cadrul consiliului de administrație. Comitetul va fi responsabil cu consultarea, deliberarea și recomandarea cu privire la activități ce privesc partea de mediu, socială și de guvernanță.

Hankook și-a accelerat în continuare managementul ESG, printre altele, realizând politici durabile de cauciuc natural și declarații E-Circle în 2018. Prin opt subcomitete din fiecare domeniu de expertiză, compania și-a împărtășit în mod constant viziunea asupra sustenabilității cu directorii și angajații și a continuat să-și îmbunătățească managementul ESG. Stabilind obiective provocatoare și colaborând cu părțile interesate, compania desfășoară o varietate de activități pentru a avea un impact social pozitiv societății.

Începând cu prima includere în indicele de sustenabilitate Dow Jones în 2011, compania a fost deja listată în Clasamentul bazat pe indicele de sustenabilitate Dow Jones (DJSI World) de cinci ani consecutivi, începând cu 2016. Compania este în special recunoscută pentru excelența sa în contribuția socială și gestionarea lanțului de aprovizionare. În plus, compania a obținut, de asemenea, ratinguri privind leadership-ul din partea CDP (anterior cunoscută drept Carbon Disclosure Project - trad. Proiectul de transparență privind emisiile de carbon) ca recunoaștere a realizărilor sale în domeniul protecției mediului și în răspunsul dat la schimbările climatice și a fost distinsă cu Onoruri în domeniul managementului emisiilor de carbon (Carbon Management Sector Honors) la Premiile CDP din Coreea privind schimbările climatice (Climate Change Korea Awards).

Hankook își stabilește, de asemenea, obiective clare, cum ar fi utilizarea de materie primă sustenabilă în proporție de 100% până în 2050 și reducerea emisiilor de gaze cu efect de seră cu 50% comparativ cu 2018. Compania participă, de asemenea, la diverse inițiative privind practicile de sustenabilitate corporativă, cum ar fi Pactul Global al Națiunilor Unite și promovează politici ecologice, cum ar fi politicile de utilizare a cauciucului natural sustenabil.

Raportul ESG 2020/21 este publicat online pentru a contribui și în acest fel la protecția mediului. Detalii despre Raportul ESG 2020/21 al Hankook pot fi găsite pe [www.hankooktire-mediacenter.com](https://www.hankooktire-mediacenter.com/ro/?flt=1&cHash=451323a0df0b3f79d8b9a4b2873a442b) ([ESG Report](https://www.hankooktire-mediacenter.com/ro/companie/?flt=1&cHash=73ccff115b4aeeef52eacebbfd6e9f81))

###

**Despre anvelopele Hankook**

Compania Hankook produce pe plan global anvelope radiale de înaltă performanță în segmentul „Premium” pentru automobile de pasageri, autovehicule de tip SUV, autovehicule de teren, camioane utilitare ușoare, rulote, camioane, autobuze, precum și pentru vehiculele din domeniul sporturilor cu motor (circuit de curse/raliuri).

Compania investește în mod continuu în cercetare și dezvoltare pentru a oferi clienților mereu o calitate superioară la nivel de excelență tehnologică. Hankook Tire dezvoltă și produce soluții de anvelope în cinci centre de dezvoltare și opt fabrici importante din întreaga lume. În Europa, dezvoltarea soluțiilor pentru anvelope și a echipamentelor originale pentru piețele locale se efectuează în centrul tehnologic Hankook din Hanovra, Germania, în conformitate cu specificațiile producătorilor europeni de vârf din domeniul construcțiilor de autovehicule. Pentru piața europeană anvelopele sunt produse în fabrica ultra-modernă a companiei din Rácalmás, Ungaria, care a fost inaugurată în 2007 și este în continuă extindere. Aproximativ 3.000 de angajați produc în prezent până la 19 milioane de anvelope pe an pentru autoturisme, SUV-uri și camioane utilitare ușoare.

Sediul central european și german al producătorului de anvelope se află în Neu-Isenburg, lângă Frankfurt am Main. În Europa, Hankook are înființate sucursale în Franța, Marea Britanie, Italia, Olanda, Austria, Polonia, Rusia, Serbia, Suedia, Spania, Republica Cehă, Turcia, Ungaria și Ucraina. Anvelopele Hankook sunt vândute direct în alte țări europene prin distribuitori regionali. Compania are 20.000 de angajați în întreaga lume și livrează produsele sale în peste 180 de țări. Liderii printre producătorii de automobile au încredere în anvelopele Hankook ca echipamente originale din dotare. Un procentaj de aproximativ 34 la sută din vânzările globale ale companiei este obținut din regiunea europeană și CSI. Hankook Tire este reprezentat în renumitul Dow Jones Sustainability Index World (DJSI World) din 2016.

Pentru mai multe informații accesați [www.hankooktire-mediacenter.com](http://www.hankooktire-mediacenter.com) sau [www.hankooktire.com](http://www.hankooktire.com)

|  |  |  |  |
| --- | --- | --- | --- |
| **Contact:**  **Hankook Tire Europe GmbH |** Corporate Communications Europe/CIS **|** Siemensstr. 14, 63263 Neu-Isenburg **|** Germania | | | |
| **Felix Kinzer**  Director  tel.: +49 (0) 61 02 8149 – 170  [f.kinzer@hankookreifen.de](mailto:f.kinzer@hankookreifen.de) | **Larissa Büsch**  PR Manager  tel.: +49 (0) 6102 8149 – 173  [l.buesch@hankookreifen.de](mailto:l.buesch@hankookreifen.de) | **Stefan Prohaska**  PR Assistant  tel.: +49 (0) 6102 8149 – 171  [s.prohaska@hankookreifen.de](mailto:s.prohaska@hankookreifen.de) |  |